టోఫు

టోఫు అనేది సోయాబీన్స్ నుంచి తయారు చేసే ఆహార పదార్థం. ఇది చూడటానికి పనీర్ లాగా కనిపిస్తుంది కాబట్టి దీనిని సోయా పనీర్ అని కూడా వ్యవరిస్తుంటారు. కానీ దీని రుచిలోనూ, తయారు చేసే విధానంలోనూ పనీర్ కన్నా భిన్నంగా ఉంటుంది. టోఫులో మాంసకృత్తులు (ప్రోటీన్లు) పుష్కలంగా ఉంటాయి కాబట్టి ఇది మాంసం తినని శాకాహారులకు మంచి ప్రోటీన్ ప్రత్యామ్నాయం. ఇందులో కొవ్వు తక్కువగా ఉంటుంది కాబట్టి గుండెకు మంచిది. ఇందులో కాల్షియం, ఐరన్, జింకు లాంటి ఇతర పోషకాలు కూడా ఉంటాయి.

దీని మూలాలు చైనాలో ఉన్నాయి. అక్కడ ఇది సుమారు 2000 సంవత్సరాల నుంచి వాడుకలో ఉంది.

 తయారీ 
దీని తయారీలో భాగంగా మొదట సోయా బీన్స్ ని కొన్ని గంటలపాటు నీటిలో నానబెట్టి తర్వాత నీటితో పాటు మిక్సీలో వేస్తారు. తర్వాత ఈ మిశ్రమాన్ని వడకట్టి సోయా పాలను వేరు చేస్తారు. సోయా పాలను వేడి చేసి దానిని పేరబెట్టడానికి నిమ్మరసం లాంటి కోగ్యులెంట్ ని కలుపుతారు. ఇది పెరుగులాగా గడ్డకట్టిన తర్వాత ఒక మౌల్డ్ (అచ్చు) లో వేసి బరువు పెట్టి గడ్డ కట్టేలా చేస్తారు. దీన్నుంచి టోఫు ముక్కలు తయారవుతాయి.

 మూలాలు 

వర్గం:ఆహార పదార్థాలు